सामग्री: निवृत्तीच्या निर्णयाने जॅक मा यांनी सर्वांना धक्का दिला आहे.

या व्यक्तीचं नाव आहे जॅक मा. आणि या कंपनीचं नाव आहे अलीबाबा. 

त्यांनी कंपनीच्या कार्यकारी अध्यक्ष पदाचा राजीनामा दिला आहे. 

'अलीबाबा'ने गेल्यावर्षीच जॅक मा सप्टेंबर 2019ला पदमुक्त होतील असं म्हटलं होतं. त्यांची जागा कंपनीचे मुख्य कार्यकारी अधिकारी डॅनिएल झँग घेतील. 

सर्वसाधारण घरातून आलेल्या जॅक मा यांची आजची संपत्ती 36.6 अब्ज डॉलर इतकी आहे. तर कंपनीचं मूल्य 400 अब्ज डॉलर इतकं आहे. 54 वयाचे जॅक मा म्हणाले, "जग फार मोठं आहे. आणि मी अजूनही तरुण आहे. म्हणून मला नवीन काही करायची इच्छा आहे." बिल गेट्स यांची त्यांनी आदराने उल्लेख केला. ते म्हणाले, "मी सर्वांत श्रीमंत होऊ शकत नाही. पण मी लवकर निवृत्त होऊ शकतो. शिक्षण हे क्षेत्र असं आहे जिथं मी सीईओपेक्षाही जास्त चांगलं काम करू शकतो." निवृत्ती म्हणजे शेवट नसून सुरुवात आहे, असं ते म्हणाले. 

चीनमधल्या हाँगझोयू प्रांतात जन्मलेल्या या तरुणाच्या घरचं वातावरण अगदीच सर्वसाधारण. आईवडील पारंपरिक कला लोकांना शिकवून उदरनिर्वाह करत. मोठा भाऊ, लहान बहीण आणि स्वत: हे त्याच्या घरचे होते. कम्युनिस्टांचा गड असलेल्या चीनमध्ये या तरुणाचं बालपण गेलं. स्वदेशीचा मंत्र जपणाऱ्या चीनमध्ये या तरुणाने इंग्रजी विषयात पदवीचं शिक्षण पूर्ण केलं. 

शिक्षण पूर्ण करा आणि कामाला लागा, हा कोणत्याही मध्यमवर्गीय घरातला शिरस्ता या तरुणाला पाळणे क्रमप्राप्त होतं. मात्र व्यवहार्य काम येण्यासाठी डिग्री पुरेशी नाही याचा चटका देणारा अनुभव या तरुणाने घेतला. 

अनेक नकार पचवत करिअर

झणझणीत चिकनची चेन असलेल्या केएफसीपासून दर्जेदार अध्यापनाचं केंद्र असलेल्या हॉवर्ड अशा सगळीकडून त्या तरुणाने नकार झेलले. कर्तेपणाची झूल अंगावर पडलेल्या या तरुणाने पोलीस भरतीचा पर्यायही चाचपडून पाहिला. पोलिसांनी त्याला थेटच नाकारलं. काही ठिकाणी तुमची अंगकाठी कमकुवत असा शेरा देत नाकारलं. असंख्य नकार पचवलेल्या या तरुणाला इंग्रजीचा शिक्षक म्हणून हाँगझोयू टिचर्स कॉलेजमध्ये नोकरी मिळाली. 

हा जॉब करता करता या तरुणाने हैबो ट्रान्सलेशन एजन्सी नावाचा उपक्रम सुरू केला. इंग्रजी भाषांतर आणि दुभाष्याचं कामही तो करून देत असे. 

1995मध्ये हा उमदा तरुण अमेरिकेच्या दिशेने रवाना झाला. हा तरुण कोणत्याही प्रतिष्ठित विद्यापीठातून डिग्री घेऊन बाहेर पडलेला इंजिनियर नव्हता. त्याचं गणितही कच्चं...\nमागील सामग्री खालीलप्रमाणे सारांशित केली जाऊ शकते:
1999 सालची ही गोष्ट आहे. चीनच्या हांगझो या शहरात एका तरुणाने शिक्षकाची नोकरी सोडली. काही मित्रांनासोबत घेत स्वतःच्या फ्लॅटमध्ये ईकॉमर्स कंपनीची स्थापना केली. आता 19 वर्षांनंतर ही कंपनी जगातील अग्रगण्य कंपनी बनली आहे. आणि या कंपनीचे CEO चीनमधील सर्वांत श्रीमंत व्यक्तींपैकी एक. त्यानं आता आपल्या पदाचा राजीनामा दिला आहे. ज्या क्षेत्रात आपण करीअर सुरू केलं त्या शिक्षण क्षेत्रात त्याला परत जायचं आहे.